ಸ್ ಲೀ ಎನ್ನುವುದು 'ರೆನೆ ಫ್ರಾನ್ಸುವಾ ಅರ್ಮ್ಂಡ್' ಅವರ ತಂದೆಯ ಹೆಸರು. ಕವಿ ಅದನ್ನು ತನ್ನ ಹೆಸರಿನ ಜೊತೆಗೆ ಜೋಡಿಸಿಕೊಂಡರು. ಇಂಜಿನಿಯರ್ ಆಗುವ ಹಂಬಲವಿತ್ತು ಆದರೆ ಅವರು ಕಾನೂನು ಕಲಿತು 'ನೋಟರಿ ಆಫೀಸಿನಲ್ಲಿ ಕೆಲಸ' ಕ್ಕೆ ಸೇರಿದರು. ಅವರ 'ಪ್ರೇಮ ವ್ಯವಹಾರ' ವೊಂದು ಮುರಿದುಬಿದ್ದ ಕಾರಣ, ಅವರು ಅಜೀವಪರ್ಯಂತ ಬ್ರಹ್ಮಚಾರಿಯಾಗಿಯೇ ಉಳಿದರು. ತಮ್ಮ ೨೬ ನೇ ಹರೆಯದಿಂದಲೇ ಕವತೆಬರೆಯಲು ಆರಂಭಿಸಿದರು. ಕಾವ್ಯದ ಪಾರಂಪಾರಿಕ ನವಿರು-ಭಾವ, ಲಯಗಳನ್ನು ಉಪಯೋಗಿಸಿಕೊಂಡರು. ಅವರಿಗೆ ರೋಮನ್ ಕವಿ 'ಲ್ಯುಕ್ರೇಷಿಯಸ್' ಅಚ್ಚುಮೆಚ್ಚಿನವನಾಗಿದ್ದ. ಅವರು ತಮ್ಮ ಕಾವ್ಯ-ಕೃತಿ 'ಲಾ ಜಸ್ಟಿಸ್ ' ನಲ್ಲಿ ತಮ್ಮ ತಾತ್ವಿಕ ಚಿಂತನೆಗಳನ್ನು ವ್ಯಕ್ತಪಡಿಸಿದ್ದಾರೆ. ಕಾವ್ಯದಲ್ಲಿ ಖಿನ್ನ ಭಾವನೆಗಳೆ ತುಂಬಿದ್ದ ಕಾಲದಲ್ಲಿ, ಆನಂದವನ್ನು ಪ್ರತಿಪಾದಿಸಿದ ಕವಿಯೆಂದು ಕೂಡ ಅವರನ್ನು ಗುರುತಿಸುತ್ತಾರೆ.